《西林八景 其三 佛岭摩云》
明代·张永明

层峦耸壑势千寻，中隐西方祇树林。甘雨已闻青甸足，晴霄又见白云深。

岧峣仰止天边暗，缥缈平临涧底阴。佛力从来能变幻，谁云出岫本无心。

作者简介：（1499—1566）浙江乌程人，字钟诚，号临溪。嘉靖十四年进士。授芜湖知县，擢南京刑科给事中，连劾张瓒、严嵩、严世蕃等。累官至左都御史，时嵩已罢，乃以整饬纲维为己任。旋被劾，辞官归。有《庄僖公文集》。